તેમણે વધુમાં ઉમેર્યું હતું કે, આ પ્રતિમાના નિર્માણકાર્યમાં અત્યાર સુધી રૂ.2300 કરોડનો ખર્ચ થયો છે. આ પ્રતિમામાં 25 હજાર મેટ્રિક ટન લોખંડનો ઉપયોગ કરાયો છે, જેમાં 18 હજાર મેટ્રિક ટન લોખંડના સળિયા અને 7 હજાર મેટ્રિક ટન લોખંડના સ્ટ્રક્ચરમાં ઉપયોગનો સમાવેશ થાય છે તેમ જ 90 હજાર મેટ્રિક ટન સિમેન્ટનો ઉપયોગ પણ કરવામાં આવ્યો હોવાનું અને આ પ્રતિમા સ્થળે દરરોજ 15 હજાર પ્રવાસીઓ મુલાકાત લેશે, તેવી વિગતો આપી હતી.